Mārgarita Tečere
Mārgarita Hilda Tečere, baronese Tečere (angļu: Margaret Hilda Thatcher, Baroness Thatcher; 1925. gada 13. oktobris — 2013. gada 8. aprīlis) bija britu politiķe, Apvienotās Karalistes premjerministre. Šo amatu viņa ieņēma no 1979. līdz 1990. gadam, Tečere ir premjerministres amatā visilgāk bijusī 20. gadsimta politiķe. Pirmā sieviete Apvienotās Karalistes vēsturē, kura ieņēmusi šo amatu (otrā ir Terēza Meja, kas šo amatu ieņēma no 2016. gada līdz 2019. gadam).